དེ་བས།ང་ཚོའི་དཔེ་ཁང་ནང་གི་དཔེ་ཆ་དེ་དག་ཀློག་པའི་སྐབས་སུ།ང་ཚོས་ཤེས་ཡོན་པ་ཚོས་རང་གི་མཐོང་རྒྱ་རྒྱ་བསྐྱེད་ཐུབ་ཀི་མེད་པ་གསལ་ལ།སྤྱི་ཚོགས་ཀྱི་དབང་འཛིན་པ་ཚོས་སྒེར་གཅོད་བྱས་ནས་ཤེས་རིག་གི་འཕེལ་རྒྱས་ལ་གནོད་འཚེ་གང་འདྲ་གཏོང་གི་ཡོད་མེད་གསལ་ཐུབ།དཔེ་ཀློག་གི་ངོས་ནས།སྐྱ་སེར་སྡེ་གཉིས་ཀྱི་ཤེས་ཡོན་པས་རྩོད་གླེང་བྱེད་སྐབས།སྒེར་གཅོད་ཀྱི་ནུས་ཤུགས་ཞིག་ལ་རྒྱབ་བརྟེན་འཚོལ་ནས་མཐའ་མ་རང་ཉིད་བརླགས་ཀྱིན་འདུག་པ་དེ་གསལ་ལ།ང་ཚོས་སྤྱི་ཚོགས་ཀྱི་དབང་འཛིན་པ་དེ་ཚོས་དམིགས་ཡུལ་དག་པ་ཞིག་གི་ཆེད་དུ་སྒེར་གཅོད་ཀྱི་ལག་ཆ་ནོར་བ་འདི་བཀོལ་བཞིན་འདུག་པའང་གསལ།དབང་འཛིན་པ་ཚོ་ལོ་རྒྱུས་ནང་གི་འུ་དུམ་བཙན་པོ་ལ་འགྱུར་བའི་ཉེན་ཁ་ཡོད་པ་གསལ་ལ།ཤེས་ཡོན་པ་ཚོ་ཡང་ན་གྲུབ་མཐའི་འཐབ་རྩོད་ཁྲོད་ཀྱི་དབང་ཆའི་བྲན་གཡོག་ལ་འགྱུར་བ།ཡང་ན་ལྷ་ལུང་དཔལ་རྡོའི་ལམ་ལ་འགྲོ་བའི་ཉེན་ཁ་ཡོད་པའང་གསལ་ཐུབ།།